Eensaamheid na Gemeenskap – NG Elarduspark
Jy behoort hier net soos jy is, daarom wil die Gasvryheid & Nuwe Lidmaatbediening jou graag ontvang en tuis laat voel.
In ‘n wêreld waar jy voel alles verander voortdurend en dinge raak al meer onseker en elke dag het ‘n ekstra kwota druk, wil ons jou graag begelei na God se hart van liefde en omgee vir elke mens. Daarom bied ons jou/julle die geleentheid om aan ŉ groep te behoort wat saam met God, vir mekaar en die wêreld kan omgee. Wanneer ons aan ŉ groep behoort, help dit ons nie net om te oorleef nie, maar ook om te floreer!
Die Sosiale Sielkundige Floyd H. Allport het reeds in 1920 bevind dat om aan ŉ groep te behoort, ŉ persoon beter funksioneer en floreer. Hy was nie die enigste nie, die gelowiges het dit al oor die jare heen geglo! Psalm 133 verwoord iets hiervan, asook vele ander tekste.
NG Elarduspark bied ‘n verskeidenheid groepe en geleenthede waar jy kan behoort net soos jy is:
Een van ons diepste menslike behoeftes is om deel te wees en te behoort. In ‘n samelewing van heinings en haas leef ons geïsoleerd. Ons mis uit op diep, betekenisvolle verhoudinge en die waarde van ‘n geloofgemeenskap. Dit is wat ‘n Omgeegroep jou bied… ‘n plek waar jy kan BEHOORT, net soos jy is. ‘n Plek waar jy God en liefde in betekenisvolle verhoudinge kan BELEEF . ‘n Plek waar jy deelneem om te BELIG – God se teenwoordigheid in jou en ander se lewens uit te wys.
Om lidmate, besoekers en vreemdelinge by byeenkomste hartlik en gasvry te ontvang en te bedien met Jesus se liefde – sodat hulle Sy liefde sal ervaar en sal tuis voel by die byeenkoms en in die gemeente.
Woensdae ( behalwe die eerste Woensdag van elke maand en gedurende skoolvakansies) word Bybelstudie om 09:30 in die Blousaal gehou. Daar mag egter uitsobnderings wees. Sien asseblief ook ons kalender.
Kom wandel saam met ander manne in die Woord... kom kry jou krag en wees vasberade saam met ons!
Om enkellopendes wat dieselfde belangstellings deel te betrek om op beide sosiale en geestelike vlakke te groei.